आईसीसी ने चेताया, राजनेताओं को दूर रखें बोर्ड  
क्रिकेट की बेहतरी के लिए सभी क्रिकेट बोर्डो को स्वतंत्र चुनाव कराने और राजनीतिक हस्तक्षेप से दूर रहते हुए स्वतंत्र तरीके से काम करना होगा।
अंतरराष्ट्रीय क्रिकेट परिषद (आईसीसी) ने क्रिकेट को सरकारी हस्तक्षेप से दूर रखने के अपने प्रयास के तहत गुरुवार को अपने सदस्य देशों के बोर्डो से कहा कि वे कार्यकारिणी में राजनेताओं को शामिल करने से बचें।  आईसीसी ने कहा कि उसके कार्यकारी बोर्ड ने अपनी बैठक में फैसला किया है कि क्रिकेट की बेहतरी के लिए सभी क्रिकेट बोर्डो को स्वतंत्र चुनाव कराने और राजनीतिक हस्तक्षेप से दूर रहते हुए स्वतंत्र तरीके से काम करना होगा।  कार्यकारिणी ने साफ किया है कि अगर आईसीसी यह पाती है कि किसी राष्ट्रीय बोर्ड में सरकार का प्रशासनिक हस्तक्षेप है तो वह उस बोर्ड को निलम्बित कर सकती है।  आईसीसी के मुख्य कार्यकारी अधिकारी हारून लोगार्ट ने कहा कि यह पेचीदा मामला है और यही कारण है कि आईसीसी ने सभी बोर्डो को अपनी व्यवस्था सुधारने के लिए 12 महीने का समय दिया है।